На сайце райвыканкама паведамлялася, што конкурс праводзіцца з мэтай ушанаваць памяць Алеся Адамовіча і прыцягнуць увагу да Глушы як месца, дзе можа з'явіцца паўнавартасны турыстычны комплекс, прысвечаны пісьменніку. Прыемна паведаміць, што аўтарам ідэі стварэння такога конкурсу і яе рэалізатарам стаў ужо добра нам знаёмы па папярэдняй публікацыі бабруйчанін Андрусь Архіпенка, той самы, які назбіраў грошай на помнік Алесю Адамовічу. Ёсць спадзяванні, што бюст у найбліжэйшыя некалькі месяцаў усталююць.